Duitse haker meld by Kings aan | Netwerk24
Beampte in uniform toe sy lyk gevind word
Die metropolisiebeampte van Boksburg wie se lyk Donderdagmiddag in 'n veld naby 'n informele nedersetting gevind is, was in sy uniform geklee, hoewel hy nie dié dag vir diens aangemeld het nie.
38 klagte teen polisie in week 1 van inperking
Altesaam 38 klagte, waaronder vir moord, verkragting en aanranding, is in die eerste week van die staat van inperking teen die polisie aanhangig gemaak.
Dobson soek gepaste vaarwel aan Nuweland
As Covid-19 inderdaad vanjaar se Superrugby-reeks geknak het, sal dit 'n jammerte wees dat die Stormers Nuweland moes groet met 'n vertoning soos die een in hul laaste wedstryd daar teen die Blues, erken John Dobson.
Salaris-bloedbad wag in SA rugby
Alle werknemers in Suid-Afrikaanse rugby, insluitend die spelers, gaan vrede móét maak met kleiner salarisse.
Meintjes mis Tour de France
Wanneer die Suid-Afrikaanse fietsryer Louis Meintjes nou na heruitsendings van sy sogenaamde goue jare op televisie kyk, voel dit steeds onwerklik.
Rand val tot R19/$ ná nog 'n afgradering
Suid-Afrika het Vrydagmiddag nóg 'n dwarsklap gekry toe Fitch Ratings staatskuld tot dieper in rommelstatus afgegradeer het.
Vulstasies se winkels mág oop wees, sê minister
Die geriefswinkels by vulstasies mág oop wees aangesien dit ook kos en noodsaaklike goedere verskaf.
Nog geen nuus oor inperking ná 16 April
Die regering kan nog glad nie sê wat op 17 April gaan gebeur nie, maar een ding is seker: Die oorlog teen Covid-19 sal nie dan al verby wees nie.
Sanger van 'Lean On Me' dood
Die Amerikaanse sanger en liedjieskrywer Bill Withers, bekend om treffers soos "Lean On Me" en "Ain't No Sunshine", is dood.
Reeves se besoek aan SA vir eers van die baan
'n Konserttoer deur die jazzkoningin Dianne Reeves en die Carnegie Hall se jeug-jazzorkes sou Suid-Afrikaners van 24 Junie tot 7 Julie te beurt val, maar is soos menige teateroptredes deur die koronavirus gekelder.
Duitse haker meld by Kings aan
Deur Michael Green 15 Januarie 2019 17:30
Die haker Kurt Haupt toe hy voorheen by die Southern Kings was. Foto: Gallo Images
Daar was Dinsdag twee nuwe gesigte – die van die haker Kurt Haupt en die losskakel Garrick Mattheus – by die Southern Kings se oefening vir Vrydagaand se Pro14-stryd teen die Cheetahs.
Haupt is 'n ou bekende in die Baai, want hy het al vir die Kings gespeel. Hy was die laaste paar maande by Worcester Warriors in Engeland en het ook vir Duitsland in 'n toets gespeel.
"Kurt is by ons tot die einde van die seisoen om diepte te gee op haker, want Kerron van Vuuren, wat 'n tydjie lank aan ons deur die Haaie geleen is, is terug Durban toe," het Deon Davids, die Kings se breier, verduidelik.
Mattheus, wat voorheen vir die Oostelike Provinsie uitgedraf het en verlede seisoen 'n draai by die Bulle gemaak het, is tans net op 'n proefgrondslag by die Kings.
Die Kings se span wat die Cheetahs in die Madibaz-stadion gaan pak, kan intussen baie anders lyk as die een wat in sy vorige wedstryd met 0-38 teen Edinburgh verloor het.
Geoordeel aan Dinsdag se oefening, kan 'n paar Kings-koppe rol. Daar is ook 'n paar beserings wat lol en wat tot veranderinge kan lei.
Die Kings se kaptein, die slot JC Astle, sukkel met bronchitis en daar sal maar gesien moet word of hy reg sal wees vir die kragmeting met die Cheetahs.
Dries van Schalkwyk klop nou al weer 'n geruime tyd aan die deur om in die Kings se beginspan te wees.Foto: Gallo Images
Die voorryman Rossouw de Klerk kan dalk Vrydagaand weer vir die Kings in aksie wees wanneer die Oos-Kapenaars teen die Cheetahs speel.Foto: Gallo Images
Indien nie, kan Giant Mtyanda of Dries van Schalkwyk dalk Stephan Greeff se slotmaat wees.
Met Tienie Burger wat met 'n liesbesering sukkel, wil dit lyk asof Bakkies Brown terug kan wees op flank.
Dan sal daar ook kopgekrap word oor wie in die geskorste Pieter Scholtz se plek op vaskop gaan sak.
Scholtz is vir drie weke geskors omdat hy glo aan een van Edinburgh se spelers se oë geraak het.
Nic Oosthuizen en Rossouw de Klerk is die sterkste kandidate op vaskop.
Schalk Ferreira kan ook terug wees op loskop ná sy gesigbesering.
Dit lyk ook asof Ntabeni Dukisa bo Martin du Toit op losskakel gekies gaan word, en op vleuel kan Bjorn Basson terugkeer ten koste van Michael Makase.
Meer oor: Deon Davids | Port Elizabeth | Duitsland | Rugby | Haker | Pro14 | Cheetahs | Southern Kings